Document ID: 32012D0645

PADOMES LĒMUMS
(2012. gada 10. oktobris)
par to, lai noslēgtu Nolīgumu starp Eiropas Savienību un Alžīrijas Tautas Demokrātisko Republiku par zinātnisko un tehnoloģisko sadarbību
(2012/645/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 6. un 7. punktu,
ņemot vērā Eiropas Komisijas priekšlikumu,
ņemot vērā Eiropas Parlamenta piekrišanu,
tā kā:
(1)
Padome 2009. gada 16. novembrī pilnvaroja Komisiju Savienības vārdā risināt sarunas par Nolīgumu starp Eiropas Savienību un Alžīrijas Tautas Demokrātisko Republiku par zinātnisko un tehnoloģisko sadarbību (“nolīgums”). Tas tika parafēts 2010. gada 14. oktobrī.
(2)
Nolīgumu parakstīja 2012. gada 19. martā, ņemot vērā tā noslēgšanu vēlāk, un to provizoriski piemēro kopš tā parakstīšanas dienas saskaņā ar Līguma 218. panta 5. punktu.
(3)
Nolīgums būtu jāapstiprina,
IR PIEŅĒMUSI ŠO LĒMUMU.
1. pants
Ar šo Savienības vārdā tiek apstiprināts Nolīgums starp Eiropas Savienību un Alžīrijas Tautas Demokrātisko Republiku par zinātnisko un tehnoloģisko sadarbību (1).
2. pants
Padomes priekšsēdētājs Savienības vārdā sniedz nolīguma 7. panta 2. punktā paredzēto paziņojumu (2).
3. pants
Eiropas Komisija pieņem Savienības nostāju, kas jāieņem ar nolīguma 4. panta 2. punktu izveidotajā Apvienotajā komitejā attiecībā uz tehniskiem grozījumiem, kurus minētajā nolīgumā izdara saskaņā ar tā 4. panta 2. punkta a) apakšpunktu.
4. pants
Šis lēmums stājas spēkā tā pieņemšanas dienā.
Luksemburgā, 2012. gada 10. oktobrī

Labels: 7
18
15
5